Boyne
Store norske leksikon,Geografi,Verdens geografi,Europa,Irlands geografi
Boyne er en elv i Irland, som springer ut i fylket Kildare øst for Dublin, renner nordover og østover gjennom fylket Meath, og munner ut på østkysten ved Drogheda i fylket Louth, i alt 110 kilometer lang.
Elva er kjent for slaget ved Boyne 11. juli 1690, da Vilhelm 3 av Oranien beseiret Jakob 2 Stuart. Seieren feires av irske protestanter 12. juli hvert år, som egentlig er datoen for det mer avgjørende slaget ved Aughrim året etter. Siden 1970-tallet er markereringen av dagen stort sett begrenset til Nord-Irland.Ved Knowth, Newgrange og Dowth finnes neolittiske ganggraver. Les mer i Store norske leksikon Irlands historie